পাবেল খান চৌধুরী ॥ একাত্তরে মানবতাবিরোধী অপরাধের মামলায় লাখাই উপজেলা আওয়ামী লীগের সাবেক সভাপতি মোঃ লিয়াকত আলীসহ দুইজনের বিরুদ্ধে যেকোনো দিন রায় ঘোষণা করবে আন্তর্জাতিক অপরাধ ট্রাইব্যুনাল। উভয় পক্ষের যুক্তিতর্ক শুনানি শেষে গতকাল বৃহস্পতিবার ট্রাইব্যুনালের চেয়ারম্যান বিচারপতি শাহিনুর ইসলামের নেতৃত্বে তিন সদস্যের ট্রাইব্যুনাল মামলাটি রায়ের জন্য অপেক্ষমাণ রাখেন। ট্রাইব্যুনালের প্রসিকিউশনের পক্ষে প্রসিকিউটর রানা দাশগুপ্ত ও রেজিয়া সুলতানা চমন এবং পলাতক দুই আসামির পক্ষে রাষ্ট্র নিয়োজিত আইনজীবী গাজী এমএইচ তামিম যুক্তিতর্ক উপস্থাপন করেন। প্রসিকিউটর রেজিয়া সুলতানা চমন জানান, ‘রাষ্ট্রপক্ষ থেকে দুই আসামির সর্বোচ্ছ সাজা দাবি করে যুক্তি উপস্থাপন করা হয়েছে। দুই আসামির বিরুদ্ধে গণহত্যা, লুটপাটসহ মানবতাবিরোধী সাতটি অভিযোগ বিচার কাজ শেষ হয়। মামলার নথিতে বলা হয়েছে, লিয়াকত একাত্তরে মুসলিম লীগের কর্মী ছিলেন। আর ...